สังคมข่าวหุ้น
*ดัชนีหุ้นไทยปิดตลาด 1,567.63 จุด ลดลง 1.90 จุด มูลค่าการซื้อขาย 44,022 ล้านบาท หลังแรงหนุนหุ้นกลุ่มสื่อสาร-โรงกลั่นดีดกลับ แนวโน้มวันนี้ทิศทางตลาดมีโอกาสแกว่งตัว ให้แนวรับ 1,560-1,550 จุด หากเอาไม่อยู่แนวรับถัดไป 1,540 จุด ส่วนแนวต้าน 1,575-1,580 จุด หากผ่านได้แนวต้านถัดไป 1,590 จุด
3 ธ.ค. 2562

เล็กเซียวหงส์
*ดัชนีหุ้นไทยปิดตลาด 1,567.63 จุด ลดลง 1.90 จุด มูลค่าการซื้อขาย 44,022 ล้านบาท หลังแรงหนุนหุ้นกลุ่มสื่อสาร-โรงกลั่นดีดกลับ แนวโน้มวันนี้ทิศทางตลาดมีโอกาสแกว่งตัว ให้แนวรับ 1,560-1,550 จุด หากเอาไม่อยู่แนวรับถัดไป 1,540 จุด ส่วนแนวต้าน 1,575-1,580 จุด หากผ่านได้แนวต้านถัดไป 1,590 จุด
*JASIF ชักดูน่าสนใจมากขึ้นเป็นพิเศษจากดีลพันธมิตรเชิงกลยุทธ์ระหว่าง JAS กับ DTAC เพื่อร่วมเป็น Strategic Partner ให้บริการโครงข่าย Fixed Broadband ของ TTTBB และโทรศัพท์มือถือ DTAC ให้สามารถเชื่อมต่อการใช้งานอินเทอร์เน็ตแบบไร้ขีดจำกัด นั่นหมายถึงมูลค่าเพิ่มที่จะเกิดขึ้นกับสินทรัพย์ JASIF อย่างมีนัยสำคัญ แต่แนวต้านใหญ่ JASIF อยู่ตรงที่ 10.00 บาท ทะลุผ่านได้มีโอกาสแรลลี่ยาวเช่นกัน
*TMB เสร็จสิ้นกระบวนการเพิ่มทุน และซื้อหุ้นธนาคารธนชาต เป็นที่เรียบร้อยแล้ว แต่ราคาหุ้นยังกังวลลูกหุ้นเข้าเทรดวันนี้ (4 ธ.ค.) จะมีแรงขายทำกำไรหรือไม่..!ว่าไปแล้วราคาหุ้น TMB ซึมซับกับเรื่องไดลูทชั่นไปหมดแล้ว ที่สำคัญราคาหุ้นเพิ่มทุนที่ขายให้ TCAP และโนวาสโกเทีย อยู่ที่ 2.16 บาท ดูจากราคาที่ไหลลงมาน่ารับซะจริงเชียว ล่าสุด “แคทเธอรีน โล เป็ก เช็ง” และ “วอน นิเจล ริกเตอร์” ลาออกจากการเป็นกรรมการ..ถือว่าไม่น่ามีนัยสำคัญ..อาจเป็นการลาออกเพื่อเปิดทางให้ตัวแทนจากกลุ่มทุนธนชาตเข้ามาเท่านั้นเอง
*TCAP เช่นเดียวกันรอวันประกาศขึ้น XD ได้เลย หลังจาก TCAP ประกาศชัดว่าจะจ่ายปันผลพิเศษ 4 บาท เมื่อจบดีลควบกิจการ TMB-TBANK ส่วนเงินที่เหลือจะนำมาซื้อหุ้นคืน สรุปง่าย ๆ ปันผล 4 บาทอยู่ในมือแล้วหละ
*DDD ต้องหวังพึ่งพลังโสมเพื่อกระตุ้นรายได้และกำไรให้กลับมาอีกครั้ง หลังสถานการณ์ช่วงที่ผ่านมา เกิดการถดถอยของรายได้และกำไรอย่างน่าเป็นห่วง.! เอาหละการผูกพันธมิตรกับเกาหลี ถือเป็นทางเลือกที่ควรทำ แต่ต้องมาพิสูจน์กันละว่า “จะเวิร์ก” หรือว่า “จะวูบ” เท่านั้นเอง
*BCH ราคาหุ้นไปไหนได้ไม่ไกล..แต่ปัจจัยบวกรออยู่อย่างน่าสนใจ เริ่มจากสำนักงานประกันสังคม (สปส.) เตรียมประกาศขึ้นค่าหัวประกันสังคมไม่ต่ำกว่า 10-12% รวมถึงการเปิดศูนย์ IVF เพื่อกระตุ้นรายได้ World Medical Hospital ทำให้งบปี 2563 เป็นที่น่าจับตาอย่างยิ่ง เช่นเดียวกับราคาหุ้น ที่หลายโบรกเกอร์ประเมินไว้ระดับ 20.00-22.50 บาท ดูจากราคาปัจจุบันถือเป็นจังหวะทยอยสะสมได้เลยทีเดียว
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น